Met-gaala

**Met-gaala** tai **Met Ball**, viralliselta nimeltään **Costume Institute Gala** tai **Costume institute Benefit**, on vuotuinen hyväntekeväisyystapahtuma, joka järjestetään Metropolitan Museum of Artssa New Yorkissa. Gaalalla kerätään varoja museon pukuinstituutille. Yli 35 000 asua ja asustetta kattava kokoelma on Metropolitan Museumin ainoa, jonka rahoitus perustuu täysin yksityiseen varainkeruuseen. Viime vuosina Met-gaalan lippuhinta on noussut noin 75 000 dollariin vierasta kohden. Gaalaan kutsutut vieraat ovat kulttuurisesti merkittäviä henkilöitä muodin, elokuvan, musiikin, teatterin, urheilun ja liike-elämän aloilta. Vieraiden asuja kommentoidaan ja jaetaan nykyään laajasti internetissä. Vogue on lähettää omilla kotisivuillaan verkkoon tapahtuman punaiselta matolta suoraa kuvaa, mutta tapahtuman sisällä on kuvauskielto.  

Tapahtuma on järjestetty vuodesta 2005 lähtien toukokuun ensimmäisen maanantaina, ja siihen liittyy aina teema, jonka tarkoituksena on ohjata osallistujien pukeutumista. Jokainen vuosi on omistettu tietylle teemalle tai muotisuunnittelijan perinnölle. Teema on usein pukuinstituutin näyttelyyn liittyvä ja gaala toimii pukuinstituutin vuotuisen näyttelyn avajaisgaalana. Takavuosina gaalan teeman innoittajina ovat toimineet muun muassa Comme des Garçons merkin perustaja ja suunnittelija Rei Kawakubo sekä Susan Sontagin "*Notes on Camp"* -esssee.  

Vuodesta 1995 lähtien Met-gaalan puheenjohtajana on toiminut muotilehti Voguen päätoimittaja Anna Wintour.

## Historia
Gaalan aloitti vuonna 1948 Eleanor Lambert varainkeruu tapahtumana Metropolitan Museum of Artisin pukuinstituutille. Gaala oli pitkään pelkästään hyväntekeväisyystapahtuma johon osallistuivat lähinnä muotiteollisuuden ammattilaisia ja New Yorkin seurapiirien jäseniä.

Voguen entinen päätoimittaja Diana Vreeland alkoi muuttamaan gaalan luoennetta kun hänet valittiin pukuinstituutin konsultiksi vuonna 1972. Gaalan paikaksi vakiintui Vreelandin ansiosta Metropolitan Museum of Art jossa pukuinsituutin näyttelykin järjestetään. Tapahtumaan alkoi Vreelandin kutsumana osallistua useita julkisuuden henkilöitä ja alkoi tämän takia saamaan yhä enemmän huomiota lehdistöltä. Vreeland oli myös ensimmäinen kuka asetti gaaloille vuosittaisen teeman, joista ensimmäinen oli "The World of Balenciaga" vuonna 1973.

Vuoden 2020 Met Gala peruutettiin covid-19-pandemian vuoksi. Gaala järjestettiin uudelleen vuonna 2021, mutta se pidettiin syyskuussa toukokuun sijaan. Vuonna 2022 gaala järjestettiin normaalisti toukokuussa teemalla "In America: An Anthology of Fashion".

Vuoden 2024 näyttelyn teemaksi julkaistiin "Sleeping Beauties: Reawakening Fashion". Pukuinstituutin näyttely esitteli 50 historiallisesti merkittävää vaatetta arkistoistaan, jotka ovat liian hauraita päälle puettaviksi. Wintourin lisäksi tapahtuman isäntöinä toimivat Zendaya, Jennifer Lopez, Chris Hemsworth ja Bad Bunny. 

Vuoden 2025 näyttelyn teemaksi julkaistiin "Superfine: Tailoring Black Style". Pukuinstituutin näyttely perustuu Monica L. Millefkoorin kirjaan *Slaves to Fashion: Black Dandyism and the Styling of Black Diasporic Identity* (2009) ja se esitteli vaatteita, maalauksia, valokuvia jotka tutkivat mustien miesten tyyliä 1700-luvulta nykypäivään.

Vuoden 202

## Teemat
Teemat vuodesta 1973 lähtien.

## Lähteet